אלכסנדר ויקטורנקו

אלכסנדר סטפנוביץ' ויקטורנקו (ברוסית: Александр Степанович Викторенко; 29 במרץ 1947 – 10 באוגוסט 2023) היה קוסמונאוט סובייטי שטס לחלל כחבר צוות תחנת החלל סאליוט 7 ותחנת החלל מיר.

ביוגרפיה
אלכסנדר ויקטורנקו נולד בכפר בקזחסטן הסובייטית. לאחר סיום בית הספר הוא התחיל לימודים בבית הספר של חיל האוויר הסובייטי באורנבורג ולאחר סיומו בשנת 1969 המשיך בשרות בחיל האוויר הסובייטי ביחידות שהיו כפופות לצי הבלטי.

בשנת 1978 נכלל ביחידת הקוסמונאוטים. בשנת 1979 כתוצאה מטעות אנוש הוא קיבל מכת חשמל והיה ללא הכרה כ-17 שעות. בסופו של דבר הוא השתקם והמשיך בהכנות לטיסות. במהלך השנים הוא היה חבר צוות גיבוי של מספר משימות חלל.

בשנת 1987 אלכסנדר ויקטורנקו שוגר לחלל בחללית סויוז TM-3 לצד אלכסנדר אלכסנדרוב ומוחמד פארס. הם התחברו לתחנת החלל סאליוט 7 וביצעו מספר מחקרים.

בשנת 1989 אלכסנדר ויקטורנקו שוגר לחלל בחללית סויוז TM-8 לצד אלכסנדר סרברוב. הם התחברו לתחנת החלל מיר. הם ביצעו מספר מחקרים לרבות פעילות חוץ רכבית. אלכסנדר ויקטורנקו חזר לכדור הארץ לאחר 166 ימים.

בשנת 1992 אלכסנדר ויקטורנקו שוגר לחלל בחללית סויוז TM-14 לצד אלכסנדר קאלרי וקלאוס דיטריך פאלדה. הם התחברו לתחנת החלל מיר. הם ביצעו מספר מחקרים לרבות פעילות חוץ רכבית. אלכסנדר ויקטורנקו חזר לכדור הארץ לאחר 145 ימים.

בשנת 1994 אלכסנדר ויקטורנקו שוגר לחלל בחללית סויוז TM-20 לצד ילנה קונדקובה ואולף מרבולד. הם התחברו לתחנת החלל מיר. הם ביצעו מספר מחקרים לרבות פעילות חוץ רכבית. אלכסנדר ויקטורנקו חזר לכדור הארץ לאחר 169 ימים.

בשנת 1997 אלכסנדר ויקטורנקו עזב את יחידת הקוסמונאוטים.

נפטר ב-10 באוגוסט 2023.

קישורים חיצוניים
 תקציר נתונים, באתר ספייספאקטס
 נתונים, באתר אנציקלפדיית החלל
 

קוסמונאוטים סובייטים
קוסמונאוטים רוסים
מעוטרי גיבור ברית המועצות
מקבלי עיטור לנין
טייסי חיל האוויר הסובייטי
מפקדים בלגיון הכבוד
מקבלי עיטור מהפכת אוקטובר
קצינים בלגיון הכבוד
מקבלי עיטור ההצטיינות למען המולדת
סובייטים שנולדו ב-1947
רוסים שנפטרו ב-2023